Lómán ǹdzóe ǹnam bǎn míńtómbá, a tiége á Sɛla a ńkōd ńnam, a kwî á ńkǒl ngɔn Síon. 2Bəngɔn bə́ Moab bə́ nə anə́ ánɔ̌n yā bə́ mān tsǎm mūmbá, á mə̄bóŋ mə́ Arnôn, bákə bándə̄ŋ. 3Bɔ́ nâ: "Buán fəg, wéán oyílí, á z̄ŋ amǒs, bɔ̌g ma ǹkúd anə́ álū, ó sɔ̄li ma é bod bátsídan bá nə́ tə nâ bə́ yénē á mīm̄bíl bítá myábán. 4Ébá bátūb óyǎb bə́ tɔbɔgɔ ábə wa, ó bɔ bɔ́ ásɔbɔ́ ású ńdzâ bod. Ábōg étībílí yáyi man, endáman é kwí súg, ǹtíbili bod təgě fə ai nyé, 5eyɔ̌ŋ tē hḿ étɔ̄á kúm yáyi wón êdǐŋ étēde, êbə̌m Dávid, sósōó ǹtîg ǹtól a tɔbɔ́ étɔá mə́dzó, a vól tsīg mə̄dzó á sósōó ai á bə́bə́lá."